เอไอเอขยายให้บริการโทรสายด่วนเป็น6วัน
เอไอเอ ประเทศไทย ขยายเวลาบริการคอลล์เซ็นเตอร์จาก 5 วันเป็น 6 วัน&nbsp;&nbsp;
6 ต.ค. 2553

เอไอเอ ประเทศไทย ขยายเวลาบริการคอลล์เซ็นเตอร์จาก 5 วันเป็น 6 วัน   
นายคาร์ล เบม ประธานเจ้าหน้าที่บริหารฝ่ายปฏิบัติการ เอไอเอ ประเทศไทย กล่าวว่า จำนวนลูกค้าและตัวแทนโทรศัพท์เข้ามาสอบถามข้อมูลด้านต่างๆ ที่ เอไอเอ คอลเซ็นเตอร์ของบริษัทเฉลี่ยวันละ 6,000 ราย ใช้เวลาประมาณรายละ 3-4 นาที ดังนั้นเพื่อเพิ่มประสิทธิภาพในการให้บริการลูกค้า และเพิ่มระดับความพึงพอใจ บริษัทจึงได้ขยายเวลาการให้บริการจากเดิมทุกวันจันทร์ถึงวันศุกร์ เวลา 8.15-17.00 น. เป็นทุกวันจันทร์ถึงเสาร์ เวลา 8.00-20.00 น.
สำหรับ คอลล์เซ็นเตอร์ของบริษัท มีพนักงาน 70 คน ที่ผ่านการฝึกอบรม ที่จะให้บริการครบวงจร  ทั้งการสอบถามข้อมูลทั่วไปเกี่ยวกับกรมธรรม์ การชำระเบี้ยประกัน การเปลี่ยนแปลงข้อมูลกรมธรรม์ การกู้เงินจากกรมธรรม์ การเบิกเงินปันผล การต่ออายุกรมธรรม์ การเรียกร้องสินไหมทดแทนและสอบถามความคืบหน้าในการเรียกร้องสินไหมทดแทน  ไปจนถึงการสอบถามข้อมูลเกี่ยวกับกรมธรรม์รูปแบบใหม่ การแนะนำผลิตภัณฑ์ที่สอดคล้องกับความต้องการ และการให้คำปรึกษาในการวางแผนทางการเงิน